JY LEES NOU Soek jy te hard na ‘die een’?
Die boodskap word dikwels van kleintyd af by jou ingeprent: ons het almal e´e´n kans op ware liefde, daardie een wat jou “voltooi” soos geen ander.
Glo jy die noodlot sal julle twee bymekaar bring? Of glo jy jy kan dit ma´a´k werk met byna enigiemand?
Hoewel die meeste mense se denkwyse iewers tussen die´ twee uiterstes val, lyk dit asof diegene wat hul toekoms aan die “noodlot” oorlaat, se liefdesbootjies later onstuimige waters tref. ’n Studie deur die Universiteit van Virginie¨ in die VSA het in 2010 bevind mense wat in “sielsmaats” glo en dan met die´ persoon trou, is 150% meer geneig om te skei.
Baie vroue dink hulle sal dadelik weet as hulle die “regte een” ontmoet, maar die waarheid is jy sal nie, se^ Lu-Anne, ’n bekende Kaapse verhoudings- afrigter. “Jy laat glip dalk iemand deur jou vingers omdat jy nie onmiddellik smoorverlief is op hom nie, terwyl julle met ’n bietjie werk van albei se kant af dalk baie gelukkig saam kan wees.
“Moenie wag vir iemand om jou gelukkig te maak nie. Leer hoe om jouself so´ te laat voel. Dan dra die regte maat net by tot jou geluk, maar hy is nie verantwoordelik daarvoor nie.”
Moet ook nie te hard soek nie. ’n Studie wat in 2002 in die Amerikaanse Journal of Personality and Social Psychology gepubliseer is, se^ mense gebruik dikwels een van twee strategiee¨ wanneer hulle ’n besluit oor hul toekoms moet neem. Die eerste groep sal so hard en lank as moontlik na die perfekte maat soek, baie ondervinding opdoen, en elke keer probeer om te verbeter tot hulle tevrede voel met iemand. Die tweede groep besluit eers wat hulle nodig het om gelukkig te wees, en soek dan iemand wat aan daardie vereistes voldoen – en dan volstaan hulle by die besluit.
Die tweede groep, wys navorsing, is gelukkiger in hul verhoudings. “Hulle kies ’n paar noodsaaklike eienskappe wat hulle voel ’n maat behoort te he^, en is dan tevrede as hulle iemand kry wat almal het. Hulle bekommer hulle nie oor die ‘meer ideale maats’ wat
hul vriende dalk het nie, terwyl die eerste groep altyd op die uitkyk bly vir iemand beter – selfs al is hulle taamlik gelukkig,” se^ die navorsers.
Tamarin se^ in die algemeen is iemand “reg” vir jou as julle dieselfde dinge van ’n verhouding verwag, bereid is om daaraan te werk, eerlik kommunikeer, en dieselfde waardes het. “Vra jouself of hy jou waardevol, geliefd en gerespekteer laat voel – en of jy ook so´ oor hom voel. Kyk of jy bereid en in staat is om aan sy verwagtinge van ’n maat te voldoen, met al die verantwoordelikhede, moeite en sorg waarna hy vra, en andersom.”
Natuurlik moet julle ook aangetrokke wees tot mekaar, se^ Andrew. Dis belangriker vir sommige mense as vir ander, maar jy moet ook jou maat aantreklik vind – hetsy die persoonlikheid, lyf, intelligensie, wat ook al – om ’n intieme verhouding te kan he^. Dit is die gom wat julle deur die moeilike tye sal dra.
Moenie wag vir die regte persoon om jou te vind nie, soos die flieks jou wil laat glo nie, se^ hy. “Gaan uit en doen lewenslustig mee aan die dinge wat jy geniet. Mense sal natuurlik tot jou aangetrokke wees. Dan moet jy eenvoudig daardie mense ’n kans gee, hulle leer ken, en kyk of julle pas.”
Om iemand die´ kans te gee is belangrik – selfs as hy nie van die begin af vlinders op jou maag veroorsaak nie. ’n Studie deur die Waterloo Universiteit in Kanada (2013) het bevind die gelukkigste paartjies is die´ wat nie noodwendig baie gemeen het en uit die staanspoor gekliek het nie, maar eerder mekaar aanvul.
Vra jouself die volgende vrae. As jy met die meeste daarvan saamstem, glo jy moontlik te´ veel in sielsgenote en kan jy gerus jou strategie heroorweeg, se^ Andrew:
• Se^ jou naaste vriende en familie gereeld vir jou jy is te kieskeurig?
4 Mites oor die huwelik - Deel 1